NaiveNeuron/SloPal huggingface dataset:
Paška, Pavol, predseda NR SR (2013-09-04):
Dobre, takže na 19.00 hodinu. A budeme pokračovať 17.20 v rozprave. (Prestávka.) (Po prestávke.) Vážené panie poslankyne, vážení páni poslanci, budeme pokračovať v prerušenom rokovaní. Poprosím navrhovateľa, pána ministra Richtera, a pána poslanca Podmanického, aby ako spravodajca, zaujali svoje miesto. Pani poslankyňa Nicholsonová, nech sa páči.
Hrušovský, Pavol, podpredseda NR SR (2010-12-08):
Hlasujeme. (Hlasovanie.) 139 prítomných, 62 za návrh, 77 proti. Neschválili sme návrh. Prosím, ďalší návrh.
Ďuriš Nicholsonová, Lucia, podpredsedníčka NR SR (2019-03-27):
Jedna faktická poznámka na vaše vystúpenie. Končím možnosť prihlásiť sa s faktickou poznámkou. Pán poslanec Choma.
Glváč, Martin, podpredseda NR SR (2017-12-12):
Ďakujem veľmi pekne. S faktickou nikto. Končím možnosť prihlásiť sa. Teraz vystúpi... (Reakcia z pléna.) To je procedurálny návrh, pán Budaj, nech sa páči. Ale no nech sa páči, no. (Povedané so smiechom.)
Glváč, Martin, podpredseda NR SR (2017-02-10):
S reakciou nikto, teda pán poslanec nie. Vyhlasujem všeobecnú rozpravu za skončenú. Prosím? Tak sa, pán poslanec, musíš prihlásiť. Tak nech sa páči.
Jurinová, Erika, podpredsedníčka NR SR (2014-02-12):
Prerušujem rokovanie o tomto bode programu. Ďalším bodom programu je prvé čítanie o návrhu poslanca Igora Matoviča na vydanie zákona, ktorým sa mení a dopĺňa zákon č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov. Návrh zákona je uverejnený ako tlač 851. Návrh na jeho pridelenie na prerokovanie výborom je v rozhodnutí č. 850. Nech sa páči, pán poslanec Matovič, uveďte svoj návrh. (Rokovanie o návrhu poslanca Národnej rady Slovenskej republiky Igora Matoviča na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov , tlač 851.)
Paška, Pavol, predseda NR SR (2014-10-30):
Pán poslanec Mihál.
Hrušovský, Pavol, podpredseda NR SR (2010-09-08):
Pán poslanec Kubovič.
P. Hrušovský, predseda NR SR: (2004-05-13):
Budeme teraz pokračovať v rokovaní bodom programu informácia predsedu vlády o stanovisku vlády Slovenskej republiky voči obmedzeniam na voľný pohyb osôb na pracovné trhy členských štátov Európskej únie . Poprosím teraz pána premiéra, aby informáciu poslancom Národnej rady predniesol. Nech sa páči, pán premiér.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 146 poslancov, za 105, proti 22, 17 sa zdržalo, 2 nehlasovali. Uvedený návrh sme schválili.
Krajčír, Ľuboš, poslanec NR SR (2020-11-04):
Chcem sa veľmi pekne poďakovať aj kolegom, ktorí vystúpili, resp. kolegyni, ktorá vystúpila v rozprave, aj za tie faktické poznámky. Naozaj je pravda, treba si uvedomiť, že cestovný ruch alebo, respektíve všetky odvetvia, ktoré tu máme, sú vo veľmi zlom stave. Sú postihnuté touto krízou a verím tomu a chcem sa poďakovať aj ministrovi dopravy, aj ministerstvu, že sa naozaj podarilo pripraviť tento návrh zákona, ktorým naozaj ideme cielene pomáhať tomu cestovnému ruchu a, tak ako kolegyňa povedala, aj priamo kultúre. Ďakujem pekne za to a verím, že to všetci podporia.
Sulík, Richard, predseda NR SR (2011-04-05):
Prosím, hlasujte teraz. (Hlasovanie.) Prítomných 149 poslancov, hlasovalo 80 za, 16 proti, 53 sa zdržalo. Národná rada pridelila návrh tohto zákona výborom, určila gestorský výbor a príslušné lehoty. Nasleduje hlasovanie v druhom čítaní o vládnom návrhu zákona o zrušení Protidrogového fondu (tlač 220). Poprosím spoločného spravodajcu poslanca Ivan Chabana, aby hlasovanie uviedol.
Bugár, Béla, podpredseda NR SR (2019-05-10):
Ďakujem. Dávam teraz slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Vavrekovi.
Zmajkovičová, Renáta, poslankyňa NR SR (2011-09-14):
Ďakujem za slovo. Pán minister, keďže časť vášho vystúpenia bola taká vtipná, takže aj ja tak vtipne. Čo si myslíte o predsedníčke vlády, ktorá počas Dňa otvorených dverí na Úrade vlády vyjadrí veľkú radosť, že o jej podpiskarty je väčší záujem ako o podpiskarty Šeherezády? (Zasmiatie sa v sále.) Porovnávať si svoju popularitu s herečkou v telenovele, tak to ďakujem pekne, pán minister. Zrejme naša pani predsedníčka vlády si neuvedomila, že má riadiť tento štát a nie účinkovať v telenovele.
I. Mikloš, podpredseda vlády SR: (2001-12-04):
Dovoľte mi uviesť podrobnejšie stav plnení jednotlivých položiek príjmov a výdavkov štátneho rozpočtu. Príjmy štátneho rozpočtu z hľadiska časového plnenia boli vyššie o 16,3 mld. korún, a to najmä v dôsledku vyššieho plnenia dane z príjmov právnických osôb o 2,3 miliardy, dane z pridanej hodnoty o 4,6 miliardy, nedaňových príjmov o 3,4 miliardy a nerozpočtovaných grantov a transferov v objeme 10,2 mld. korún. Tieto príjmy nahradili výpadok v plnení, ktorý bol najmä pri daniach z príjmov fyzických osôb o 1,1 mld. korún a dane z príjmov vyberaných zrážkou o 1,9 mld. korún. Oproti prvému polroku 2001 sa znížilo časové neplnenie príjmov zo spotrebných daní z 1 miliardy na 0,4 mld. korún. V porovnaní s rovnakým obdobím predchádzajúceho roka boli príjmy štátneho rozpočtu nižšie o 10,1 mld. korún, a to z dôvodu, že od 1. januára 2001 bola zrušená dovozná prirážka, znížilo sa daňové zaťaženie fyzických a právnických osôb a taktiež bol nižší príjem z grantov a transferov. Celkove výdavky štátneho rozpočtu boli čerpané vyššie, ako je časovo primeraná hodnota o 11,3 mld. korún, ale to je odôvodnené nerozpočtovanými výdavkami, ktoré boli financované nadväzne na získanie nerozpočtovaných príjmov. Bežné výdavky, ktoré sa financovali, ktorými sa financovali bežné potreby štátneho rozpočtu, boli realizované vo výške 151,6 mld. korún, z toho 58,8 na bežné výdavky a verejnú spotrebu obyvateľstva a štátu. Kapitálové výdavky 14,4 mld. korún zahrnujú kapitálové výdavky rozpočtových a príspevkových organizácií a kapitálové transfery, podnikateľským subjektom a obciam. Do konca septembra 2001 bolo zabezpečené financovanie štátneho dlhu a priebežného schodku okrem vlastných zdrojov na účtoch finančných aktív vedených v Národnej banke aj príjmami zo splátok zahraničných úverov a pohľadávok, ale najmä peňažnými prostriedkami získanými formou emisií štátnych dlhopisov. Nepoužité finančné prostriedky z roku 2000 a získané prostriedky za deväť mesiacov tohto roka zabezpečili včasné uhrádzanie záväzkov štátu, ako aj plynulé uhrádzanie rozpočtovaných výdavkov štátneho rozpočtu. Stav finančných prostriedkov na súhrnnom účte ku koncu septembra 2001 bol 8,9 mld. korún. Ďakujem vám za pozornosť.
V. Veteška, podpredseda NR SR: (2007-05-17):
(Hlasovanie.) Prítomných 141, za 140, zdržal sa 1. Konštatujem, že tento návrh sme schválili. Ďalej, pán poslanec.
Brisudová, Martina, poslankyňa NR SR (2023-03-21):
Vážené pani poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 26. apríla 2023 a v gestorskom výbore do 28. apríla 2023 od prerokovania návrhu zákona v Národnej rade v prvom čítaní. Pán predseda, otvorte, prosím, všeobecnú rozpravu.
K. Sárközy, poslankyňa: (2003-07-03):
P. Rusko, podpredseda NR SR: Ďakujem pekne. Nech sa páči, pani poslankyňa... Aha, faktická – pán poslanec Tkáč, nech sa páči. Zapnite pána poslanca Tkáča. V. Tkáč, poslanec: Ďakujem pekne. Ja by som chcel povedať, že nevystupujem v rozprave k týmto bodom pre hlasovú indispozíciu, len predsa by som chcel povedať dve vety na margo vystúpenia pani poslankyne Sárközy. Pani poslankyňa, vy veľmi dobre viete a všetci to tu vieme, že o nič nejde, len o obyčajné poštátnenie. Keď časť tejto garnitúry nastupovala pri voľbách, tak apologéti a verné médiá vykladali, že dosť bolo štátu, akým spôsobom nová garnitúra zabezpečí postupné odštátňovanie – a o nič nejde, len o bohapusté zoštátnenie a znárodňovanie. O nič iné. Otázka oddeľovania od štátneho rozpočtu, otázka toho, že to riadi Národná rada, otázka toho, že je to verejnoprávny charakter bez ohľadu na to, či to niekto nazve korporativizmus alebo inak, je aj otázka prirodzených vlastníckych práv všetkých poistencov, teda nás, ktorí platíme poistné. A reprezentácia poistencov je zverená v tejto situácii tripartitným inštitúciám. Ale tiež si treba uvedomiť, že nie sú to len odbory, ale nech to, znovu opakujem, korporativisticky nechce žiť a dýchať, ale sú to zástupcovia poistencov, teda tých, čo platia poistné, majú prirodzené vlastnícke práva na zdroje. A ďalej sa bude rozhodovať o projektoch a o nič nejde, len o vytvorenie super korupčného prostredia, pretože verný štátny úradník bude rozhodovať o tom, kto tie peniaze dostane a kto nie. Dnes deväť ľudí v správnom výbore na úrovni okresného úradu práce delilo korupciu deviatimi. Viem si teoreticky predstaviť aj deväť skorumpovaných sociálnych partnerov, ale jedného štátneho úradníka, ktorý bude v drese a rozdeľovať svojej politicky vernej grupe, ktorá ho tam dostala, alebo drží, bude tento korupčný priestor omnohokrát vyšší. Takže treba veci nazvať pravým menom. (Potlesk.) P. Rusko, podpredseda NR SR: Ďakujem, pán poslanec. Nech sa páči, pani poslankyňa Bauer.
Bagačka, Michal, poslanec NR SR (2013-03-19):
Teraz pristúpime k hlasovaniu o návrhoch z rozpravy, dajte, prosím, hlasovať o návrhu pána poslanca Hubu, najprv o bodoch 1 a 2 spoločne.
Frešo, Pavol, poslanec NR SR (2014-11-08):
Ďakujem veľmi pekne, pani predsedajúca. Už pri minulom vystúpení pána ministra mi napadlo, a teraz pán kolega Matovič to prakticky dokázal, že ono to nie je celkom už tak, ako to voľakedy bývalo, že páni zo strany SMER prečítajú to, čo im napíšu, a potom všetci proste budú ticho v opozícii. No a jednoducho o reálnych číslach, keď sa dajú na stôl, no tak sa dá debatovať. To sa nedá celkom dobre zvaliť na to, čo tu skúšajú niektorí možnože amatérski humanitne vzdelaní ľudia, ale proste poriadni ľudia, vzdelaní. A to si dovolíme oprieť o pána ministra financií, ktorý hovorí, že vydáva to vystúpenie, vystupuje človek, ktorý absolvoval štúdium na matematicko-fyzikálnej fakulte. A verte mi, odtiaľ boli ľudia, ktorí mňa učili na elektrofakulte. A znamená to, že to ich vzdelanie veľmi dobre sme si vážili, takže číslam rozumejú. A sa netvária, že sa to dá len tak ľahko zhodiť zo stola, a nie preto, že sme študovali niečo, kde matematika bola, ale jednoducho preto, že by nás do tej školy nezobrali, keby sme nevedeli pár čísiel spočítať, to vás ubezpečujem. Takže, pán minister, ja vás vyzvem, máte tam aj kolegu rovno ministra financií, pán minister Vážny, úplne pokojne zoberte tie isté čísla, čo uviedol pán kolega Matovič, ukážte, kde tam je chyba, a poďme to spočítať. Je to skutočne len ako obyčajná hypotéka. A pár z nás tú hypotéku hádam dokáže vyrátať. Máte ideálnu šancu mu tie argumenty vyvrátiť. Ale porosím vás, buďme takí, že poďme číslo po čísle, ja si pripravím kalkulačku. A ubezpečujem vás, že to bude jedna korektná normovaná debata, kde vyrátate teda skutočne, v čom sa kolegovia mýlia. A majte úprimnosť rovno pred celým národom. A tak sa potom naozaj dopracujeme ku pravde, aj k tej pravde, kde je vývar 1 mil. z cétečka v Piešťanoch, ale aj k tej pravde, že kto sa v tomto prípade mýli. Je to jednoduché, normálne rozum do hrsti. A nenechajte sa vyrušovať krikľúňmi, ktorí teda naozaj tvrdia, že čísla sú všelijaké iné. Poďme na to číslo po čísle. Igor, vy takisto majte pevné nervy. To sa dá normálne uhrať.
Blanár, Juraj, podpredseda NR SR (2023-03-21):
Pán poslanec Urban s faktickou poznámkou.
Z. Horváth, poslanec: (2005-12-15):
V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafované znenie a dôvodovú správu. Účelom návrhu zákona je zlepšiť zamestnávanie zdravotne postihnutých osôb. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave odporučí uvedený návrh zákona prerokovať v druhom čítaní. Súčasne odporúčam v zmysle § 74 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov v súlade s rozhodnutím predsedu Národnej rady Slovenskej republiky č. 1408 z 18. novembra 2005 prideliť návrh zákona na prerokovanie ústavnoprávnemu výboru, výboru pre financie, rozpočet a menu, ako i výboru pre sociálne veci a bývanie. Pán predsedajúci, skončil som, prosím, otvorte rozpravu.
Grendel, Gábor, podpredseda NR SR (2022-05-24):
Pán poslanec Filip Kuffa.
Jarjabek, Dušan, poslanec NR SR (2011-04-05):
Ďakujem pekne za slovo, pán predseda. Pán poslanec, nechajme volebné preferencie o tom, kto má koho rád, preto, lebo ja si myslím, že v tejto chvíli by som mohol povedať, že ja vás budem mať rád v budúcom volebnom období, len aby ste boli aspoň v opozícii s tými vašimi percentami a pri tej vašej politike, ktorú robíte v poslednom čase. To je jedna vec. A druhá vec. Povedzte konečne ľuďom, že tento zákon navrhujete kvôli vám, koaličným poslancom, preto, lebo si neveríte, lebo si nedôverujete, lebo si pozeráte na prsty ešte aj v noci, počas dňa, kedykoľvek. Preto, lebo tá nedôvera, ktorá je v tomto parlamente, taká ešte nebola v rámci koalície. Preto potrebujete prijať tento zákon. Nie kvôli verejnosti, kvôli opozícii. Kvôli vám samotným. Preto, lebo naozaj tá nedôvera je bezhraničná. Vy sa nemáte viacej radi, ako nemáte radi súčasnú opozíciu. Taká je pravda. Ďakujem za pozornosť.
B. Bugár, podpredseda NR SR: (2004-03-04):
(Hlasovanie.) Prítomných 144, za návrh 106, proti 4, zdržalo sa 19 poslancov a nehlasovalo 15. Konštatujem, že aj návrh tohto uznesenia sme schválili. Pristúpime k hlasovaniu o návrhu poslancov Národnej rady Slovenskej republiky Branislava Opaterného a Ivana Šimka na vydanie zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o zmene niektorých zákonov (tlač 582). Pán poslanec Horváth, máte slovo.
Šeliga, Juraj, podpredseda NR SR (2020-09-18):
Ďakujem pekne, pán poslanec. Teraz v rozprave vystúpi pán poslanec Dostál, nech sa páči.
Hrušovský, Pavol, podpredseda NR SR (2010-09-08):
Hlasujeme, páni poslanci, o návrhu, ktorý predniesol pán spoločný spravodajca. (Hlasovanie.) 139 prítomných, 11 za návrh, 74 proti, 54 sa zdržalo. Návrh sme neschválili. Sú ďalšie návrhy k prerokovávanému bodu, pán poslanec?
Laurenčík, Milan, podpredseda NR SR (2021-11-10):
Pán poslanec Miloš Svrček s faktickou poznámkou, nech sa páči.
Paška, Pavol, predseda NR SR (2013-12-05):
(Hlasovanie.) 135 prítomných, 92 za, 42 sa zdržalo, 1 nehlasoval. Tieto body sme schválili.
Hort, Milan, podpredseda NR SR (2011-09-14):
Pán poslanec Záhumenský na vystúpenie predrečníka, nech sa páči.
Žiga, Peter, podpredseda NR SR (2023-12-15):
Pán poslanec Bužo.
Paška Pavol, predseda NR SR (2014-04-02):
Privítam širšiu politickú dohodu.
Petrík, Simona, poslankyňa NR SR (2023-10-25):
Sľubujem.
Laššáková, Jana, podpredsedníčka NR SR (2015-04-24):
Pán poslanec Brocka, nech sa páči.
M. Hort, podpredseda NR SR: (2008-06-18):
Nech sa páči, pán predseda.
Náhlik, Peter, poslanec NR SR (2012-09-27):
Ďakujem, pán predseda, v rozprave nevystúpil žiaden poslanec, preto prosím, aby ste dali hlasovať o tom, že Národná rada prerokuje predložený návrh zákona v druhom čítaní.
Jurinová, Erika, podpredsedníčka NR SR (2013-02-13):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa poslancov, či sa chcú do rozpravy prihlásiť ústne. Uzatváram možnosť prihlásiť sa. Zároveň vyhlasujem všeobecnú rozpravu za skončenú. Chce k rozprave zaujať stanovisko? Nech sa páči, pán predkladateľ.
Glváč, Martin, podpredseda NR SR (2017-09-06):
Ďakujem. S faktickými poznámkami jeden poslanec. Ukončujem možnosť prihlásiť sa. Nech sa páči, pán poslanec Mizík.
M. Číž, podpredseda NR SR: (2006-09-06):
Len odpustite mi, vaša prvá poznámka smerovala k pani poslankyni Tóthovej. A viete, že podľa rokovacieho poriadku nereagujeme na faktické poznámky kolegov. Takže poprosím do budúcnosti, aby ste to zobrali na vedomie. Ďalší s faktickou poznámkou je pán poslanec Gál Gábor.
Ďuriš Nicholsonová, Lucia, podpredsedníčka NR SR (2019-03-28):
Jedna faktická poznámka na vaše vystúpenie, pán poslanec. Končím možnosť prihlásiť sa s faktickou. Pani poslankyňa Grausová, nech sa páči.
Mičovský, Ján, poslanec NR SR (2012-12-17):
Ďakujem veľmi pekne. Dobrý deň. Vážená pani podpredsedníčka, vážený pán minister, vážené panie poslankyne, vážení páni poslanci, dovoľte, aby som vás zoznámil so správou Výboru pre pôdohospodárstvo a životné prostredie v tejto veci. Znie nasledovne: Predseda Národnej rady Slovenskej republiky rozhodnutím č. 257 zo 6. novembra 2012 pridelil návrh na vyslovenie súhlasu Národnej rady Slovenskej republiky na prijatie Dodatku k Dohovoru o ochrane a využívaní hraničných vodných tokov a medzinárodných jazier, v tlači 273, na prerokovanie Výboru Národnej rady Slovenskej republiky pre pôdohospodárstvo a životné prostredie s lehotou na prerokovanie návrhu do 23. novembra 2012. Výbor Národnej rady Slovenskej republiky pre pôdohospodárstvo a životné prostredie prerokoval návrh na vyslovenie súhlasu Národnej rady Slovenskej republiky na prijatie Dodatku k Dohovoru o ochrane a využívaní hraničných vodných tokov a medzinárodných jazier dňa 20. novembra 2012. Uznesením č. 68 z 20. novembra 2012 s návrhom súhlasil a odporučil Národnej rade Slovenskej republiky vysloviť súhlas s Dodatkom k Dohovoru o ochrane a využívaní hraničných vodných tokov a medzinárodných jazier. Gestorský výbor prerokoval túto správu o prerokovaní predloženého návrhu a uznesením č. 83 odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dodatkom k Dohovoru o ochrane a využívaní hraničných vodných tokov a medzinárodných jazier a poveril poslanca Jána Mičovského vystúpiť na schôdzi Národnej rady Slovenskej republiky k uvedenému návrhu a predložiť návrh na uznesenie Národnej rady Slovenskej republiky. Toľko znenie správy nášho výboru. A dovoľte, aby som v tejto súvislosti predložil vám aj znenie návrhu na uznesenie Národnej rady Slovenskej republiky k návrhu na vyslovenie súhlasu Národnej rady Slovenskej republiky na prijatie Dodatku k Dohovoru o ochrane a využívaní hraničných vodných tokov a medzinárodných jazier, v tlači 273. Uznesenie znie nasledovne: Národná rada Slovenskej republiky podľa článku 86 písm. d) Ústavy Slovenskej republiky vyslovuje súhlas s Dodatkom k Dohovoru o ochrane a využívaní hraničných vodných tokov a medzinárodných jazier. Toľko slová návrhu na uznesenie. Vážená pani podpredsedníčka, skončil som. Otvorte, prosím, rozpravu.
Ledecký, Vladimír poslanec NR SR (2021-11-24):
Hlasovali sme o všetkých bodoch zo spoločnej správy, teraz prejdeme k hlasovaniu o pozmeňujúcich návrhoch, podaných v rozprave. Pán predseda, dajte, prosím, hlasovať o pozmeňujúcom návrhu poslanca Jozefa Hlinku.
Blanár, Juraj, podpredseda NR SR (2021-10-20):
Ďakujem, pán poslanec, zaujmite miesto pre navrhovateľa. Teraz dávam slovo pánovi poslancovi Tomášovi Lehotskému, spravodajcovi za gestorský výbor pre financie a rozpočet, nech sa páči.
Grendel, Gábor, podpredseda NR SR (2022-06-23):
Dávam teraz slovo spoločnému spravodajcovi, predsedovi výboru pre pôdohospodárstvo a životné prostredie pánovi poslancovi Jaroslavovi Karahutovi, aby informoval Národnú radu o výsledku prerokovania tohto návrhu vo výboroch.
Procházka, Radoslav, poslanec NR SR (2014-06-12):
Ďakujem, pani podpredsedníčka. Vážené pani poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona, ktorý z formálnoprávnej stránky spĺňa všetky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby tento návrh zákona prerokoval ústavnoprávny výbor, výbor pre kultúru a médiá a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby návrh zákona v druhom čítaní prerokovali výbory do 30 dní a gestorský výbor do 32 dní od jeho prerokovania v prvom čítaní. Zo znenia návrhu zákona a takisto z vystúpenia pána kolegu Beblavého je zrejmý účel navrhovanej úpravy. Ja ako spravodajca určený gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch tak, ako to vo svojom rozhodnutí určil predseda Národnej rady Slovenskej republiky. Pani podpredsedníčka, prosím, otvorte všeobecnú rozpravu. Ďakujem.
Brocka, Július, poslanec NR SR (2012-12-06):
Pani podpredsedníčka, áno, rešpektujem tú dohodnutú zásadu. Ja som sa najprv prihlásil do riadnej rozpravy, ale dnes som sa prihlásil za klub, takže platí to prihlásenie za klub.
Laššáková, Jana, podpredsedníčka NR SR (2013-01-30):
Pani poslankyne, páni poslanci, budeme pokračovať v rokovaní, pán minister je už prítomný. (Potlesk.) Ďakujem pekne za potlesk. Pán spravodajca je tiež pripravený. Takže pristúpime k prvému čítaniu o vládnom návrhu zákona, ktorým sa mení a dopĺňa zákon č. 293/2007 Z. z. o uznávaní odborných kvalifikácií v znení zákona č. 560/2008 Z. z. Vládny návrh zákona má tlač 341, návrh na jeho pridelenie na prerokovanie výborom je v rozhodnutí č. 331. Prosím pána ministra školstva, vedy, výskumu a športu Slovenskej republiky Dušana Čaploviča, aby vládny návrh zákona uviedol. Nech sa páči, pán minister. (Ruch v sále.) A vás, páni poslanci, poprosím o pokoj v rokovacej sále, pán poslanec Jarjabek.
Štarchoň, Peter, poslanec NR SR (2019-06-24):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy, pričom vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na to, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh zákona výbory prerokovali do 6. septembra 2019 a gestorský výbor do 9. septembra 2019. Pán predsedajúci, prosím, otvorte rozpravu k uvedenému návrhu zákona.
P. Hrušovský, predseda NR SR: (2003-10-31):
(Hlasovanie.) Prítomných je 129 poslancov, za 116,  proti 9, zdržali sa 3, nehlasoval 1. Bod 1 zo spoločnej správy sme schválili. Ďalší návrh.
Kollár, Boris, predseda NR SR (2022-03-15):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy. Evidujem tri prihlásenia: pani poslankyňa Žitňanská, pán poslanec Richter a pán poslanec Tomáš. Prvá vystúpi pani poslankyňa Žitňanská, nech sa páči, máte slovo.
Blanár, Juraj, podpredseda NR SR (2022-11-09):
Teraz s faktickou pán poslanec Ferenčák.
M. Dzurinda, predseda vlády SR: (2004-05-13):
Všetko, pán predseda.
Dostál, Ondrej, poslanec NR SR (2019-05-15):
Vážený pán predseda, kolegyne, kolegovia, dovoľte, aby som ako jeden zo spolupredkladateľov vystúpil k návrhu novely zákona o slobodnom prístupe k informáciám, ktorej cieľom je rozšíriť množstvo zverejňovaných informácií, ktoré zverejňujú aktívne povinné osoby, teda predovšetkým štátne orgány, organizácie a samosprávy. Účelom tohto návrhu, ako už pani predkladateľka uviedla, je, aby sa zverejňovali, to znamená, na webovom sídle povinných osôb zverejňovali informácie, ktoré sú poskytnuté na základe žiadosti, ktoré sú sprístupnené na základe žiadosti, keďže zákon o slobodnom prístupe k informáciám rozlišuje dva režimy, ako sa informácia dostane od povinnej osoby von. Jeden je zverejnenie. Zákon stanovuje, ktoré informácie môžu byť zverejnené, ktoré musia byť zverejnené; pardon; a potom na základe žiadosti fyzickej osoby alebo právnickej osoby. My naším návrhom tieto dva režimy akoby prepájame, pretože už dnes majú všetky úrady, všetky povinné osoby možnosť zverejňovať... (Prerušenie vystúpenia predsedajúcim.)
Grendel, Gábor, podpredseda NR SR (2023-05-17):
Keďže od trinástej máme mať prestávku, chcete to dokončiť? No dobre. Tak, pán poslanec Čepček, zrušili ste svoju faktickú poznámku. Vyhlasujem rozpravu za skončenú, takže záverečné slovo.
Jurinová, Erika, podpredsedníčka NR SR (2015-04-24):
Ďakujem veľmi pekne za všetky pripomienky. V podstate ste posvätili všetky kamarát kšefty. Milí kolegovia, kamarát kšefty sú vašou prirodzenou pracovnou metódou. A ja neviem, či by ste nemali zobrať späť tú demisiu pána poslanca Pavlisa, teda pána ministra Pavlisa. Si myslím, že to ide presne o veľmi podobnú situáciu. Tam odišiel v podstate za úplnú drobotinu, za čistiace služby, ktoré prevádzkovala jeho blízka rodina. Takže súvis s týmto a vidieť, že naozaj pán Rigo, ktorý je v dozornej rade, firma, ktorá sa zrazu stane predajcom liekov a predajcom kardiostimulátorov len preto, lebo nastúpil ako riaditeľ ústavu srdcovo-cievnych chorôb, je úplne v poriadku? Ako pretrite si oči, milí páni! Toto, čo som tuná povedala, čo som tu prečítala, boli dve kauzičky. Ja nevravím, že na základe toho ho odvolávame. Ale aj toto je dôvod, prečo sa naozaj vážne zaoberať tým, že tu máme pána ministra, ktorý naozaj prisluhuje niektorým nedobrým tendenciám, ktoré v spoločnosti máme, aj na ministerstve zdravotníctva. Hlavné dôvody uviedli predkladatelia. Myslím, že boli jasne pomenované. Takže nechajte, prosím vás, aj mne povedať niečo navyše, niečo, o čom sa tu nehovorilo. A kamarát kšefty so stranou SNS, nehnevajte sa takisto, ak v tomto nevidíte konflikt záujmov, tak potom naozaj zavolajte pána Pavlisa späť. Nech je stále ministrom.
Ďuriš Nicholsonová, Lucia, podpredsedníčka NR SR (2018-09-11):
Áno, ďakujem veľmi pekne, pani spravodajkyňa. Otváram všeobecnú rozpravu. Písomne sa prihlásil pán poslanec Eduard Heger za klub OĽANO. Nech sa páči.
Laurenčík, Milan, podpredseda NR SR (2020-05-14):
Prosím aj pani spravodajkyňu, pani poslankyňu Jarmilu Vaňovú, aby zaujala miesto pre spravodajcu. Ďalším prihláseným do rozpravy k tomu návrhu je pán poslanec Miroslav Žiak, nech sa páči, máte slovo. (Pokračovanie rokovania o Správe o činnosti komisárky pre deti za rok 2019 , tlač 19.)
Vaľová, Jana, poslankyňa NR SR (2012-08-08):
Ďakujem veľmi pekne. No ja by som ocenila marketing pána kolegu Matoviča, pretože naskočil na nový marketing, a to znamená, že jedna strana, druhá strana, nekritizuje všetky hlava-nehlava, ale on je ten, ktorý skutočne je v prostriedku a je spravodlivý. Len by som čakala na tom marketingu, pán kolega, takú nejakú korektnosť. Pretože nemôžeme niečo rozprávať o článku SME, že je to smerodajné, a dávať to do úst Robertovi Ficovi, že v článku SME to bolo napísané. Veď aj pán kolega Mihál povedal... (Výkrik v sále.) Nekričte na mňa, pani, pani... (Prerušenie vystúpenia predsedajúcou.)
Jahnátek, Ľubomír, minister pôdohospodárstva a rozvoja vidieka SR (2015-05-28):
Dobre, takže zareagujem. Tie diskusné príspevky, myslím si, že boli vcelku v pohode, až na pána Novotného. Ja tu jednu poznámku k tomu, že z prázdneho duba len sova vyletí. (Smiech v sále.) Čo sa týka closingu. Closing, ešte raz zopakujem, neviem, ktorí všetci ste videli ten audit, ktorý išiel do closingu. Jednoducho my tam máme doplatiť. Pán Dzurinda, veď vy ste to sám teraz povedali. Ja som nevedel o tom, že váš minister financií takisto rokoval, ale nie na základe výsledku, ktoré urobila poradenská firma, ale chytili ste sa našich štyroch variantov, ktoré hovorili, za nejakých podmienok aká tá cena bude, koľko má doplatiť Enel. Čiže ani vy ste si nelajzli, aby ste podpísali zmluvu takú, akú urobil vami určený alebo dohodnutý poradca pri dokončení privatizácie Enelu. A teraz na tom staviate celú filozofiu. Veď už nebláznite. Nastavili ste to na začiatku zle, potom sme nastúpili my, nevedeli sme to ukončiť, lebo za tejto éry a za informácií, ktoré sme mali na základe tých chabých materiálov, ktoré boli vôbec niekde, niekde v archíve, sa niečo dohodlo. A potom nastúpite vy, a keď ste zistili, aká je pravda, no tak ste rýchlo utekali od closingu aj vy a znovu ste to postúpili novej vláde. Dámy, páni, closing nikto neuzavrie, lebo je oficiálny dokument, ktorý platí podľa zle pripravenej privatizačnej zmluvy, a potom je neoficiálny materiál v prospech Slovenska, ktorý zas Enel neberie do úvahy. Čiže táto vec sa nikdy nepohne z miesta. A to je, to je asi holý fakt. Ďakujem. (Reakcie z pléna a potlesk.)
Galek, Karol, poslanec NR SR (2019-05-15):
Vážené panie poslankyne, vážení poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady na vydanie zákona o výbere zástupcov štátu do orgánov spoločností s majetkovou účasťou štátu, o ich odmeňovaní a zodpovednosti za škodu (tlač 1407). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a Výbor Národnej rady pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 17. júna 2019 a v gestorskom výbore do 18. júna 2019. Pán predsedajúci, otvorte, prosím, všeobecnú rozpravu.
Glváč, Martin, podpredseda NR SR (2017-05-19):
Ďakujem. Tak teraz pán poslanec Beblavý, nech sa páči.
Gašpar, Tibor, poslanec NR SR (2024-02-08):
Teraz budeme hlasovať o bode 4 pozmeňujúceho návrhu poslanca Matoviča.
P. Paška, predseda NR SR: (2007-10-17):
(Hlasovanie.) 134 prítomných, 133 za, 1 sa zdržal. Konštatujem, že sme pridelili návrh zákona výborom a určili lehoty na prerokovanie. Teraz poprosím pána poslanca Štefanca, aby uviedol hlasovanie o návrhu uznesenia k správe o rokovaní členských štátov Európskej únie v rámci medzivládnej konferencie Európskej únie o Zmluve, ktorou sa mení a dopĺňa Zmluva o Európskej únii a Zmluva o založení Európskeho spoločenstva , je to tlač 452. Nech sa páči, pán poslanec.
L. Žitňanská, poslankyňa: (2007-05-17):
Čo z toho vyplýva? Vyplýva z toho v prvom rade, že naša právna úprava bude v rozpore s medzinárodným dohovorom, ktorý sme podpísali. Zároveň ale z toho vyplýva, že príliš si nepomôžeme, ak chceme takýmto spôsobom sa zbaviť mimovládnych organizácií a urýchliť výstavbu diaľnic, pretože Århuský dohovor je medzinárodná zmluva o ľudských právach, ako taká má prednosť pred zákonmi. A tieto organizácie, ktoré nechceme mať v správnych konaniach, budeme mať, pretože sa budú môcť priamo dovolávať Århuského dohovoru. Po tretie prichádza do úvahy aj žaloba na uplatnenie zodpovednosti štátu za zlú transpozíciu smernice, pretože smernica č. 2003/35 IC o účasti verejnosti vo veciach životného prostredia zaväzuje členské štáty garantovať úroveň práv podľa Århuského dohovoru. A po štvrté bude tu zbytočné napätie a konflikt medzi štátnymi orgánmi a treťosektorovými organizáciami. Preto predkladám môj pozmeňujúci návrh, ktorý znie: článok 3 sa vypúšťa, následne sa ostatné články prečíslujú. Prijatím tohto pozmeňujúceho návrhu ostane zachovaný súčasný stav, keď mimovládne organizácie budú mať naďalej postavenie účastníkov konania. Ja snáď ešte jednu poznámku. Ja som na úvod povedala, že rokovanie ústavnoprávneho výboru sa naozaj viedlo vo veľmi korektnom duchu a debatovali sme na túto tému. Dokonca zo strany zamestnancov ministerstvá sme započuli, že sú si vedomí tohto problému a sľúbili predložiť nejaký návrh, ktorým by tento problém vyriešili. Žiaľ, žiadny návrh nie je na stole, preto predkladám tento pozmeňujúci návrh, aby naša legislatíva bola v súlade s našimi medzinárodnými záväzkami. Ďakujem pekne, pán minister.
Grendel, Gábor, podpredseda NR SR (2022-06-23):
Ďakujeme za odpovede. Ďalšiu otázku položil pán poslanec Miroslav Urban ministrovi zdravotníctva Slovenskej republiky pánovi Lengvarskému a znie: „Aký záložný plán máte pripravený v prípade, ak nedôjde k dohode s Lekárskym odborovým združením a v septembri podajú lekári výpovede?“
Farkašovský, Karol, poslanec NR SR (2018-02-14):
Ďakujem pekne za slovo. Pán kolega Pamula, volil si rozumné, uvážlivé slová a bolo to primerane kultivované parlamentné vystúpenie. Dostal si nato otázku, čo urobila SNS v tejto vláde. Myslím si, že my budeme mať čo dať do rozpočtu a do odpočtu pre našich voličov na rozdiel od kolegov z ĽSNS. Narážam tu aj na efektívnosť, ktorú si spomenul vo svojom vystúpení, na efektívnosť práce poslancov. Je to obľúbená formulácia niektorých alebo viacerých opozičných politikov. Ja by som na toto margo len podotkol, že nie počet návrhov, ktoré predkladáte do pléna, je rozhodujúci, ale efektivita v mojom vnímaní, a ubezpečujem vás, že aj vo vnímaní voličov, je v tom, koľko vašich návrhov je prijatých a uvedených do života. A tu, dovoľte, aby som citoval kolegu Matoviča, veľká nula. Takže tak nemýľme pojem efektivity s niečím iným, s účelovým vyjadrením a s účelovým vysvetľovaním. Rovnako chcem podporiť to, čo si hovoril o komunikácii. Ak má prejsť nejaký návrh, nestačí ho dať do pléna, treba prísť na poslanecké výbory, treba komunikovať s poslancami a získavať ich podporu. A na záver, dovoľte mi netradičný záver, predstaviť sa. Volám sa Karol Farkašovský, to špeciálne pre pani Grausovú, ktorá v poslaneckej hyperaktivite a hyperkreativite zrejme zabudla a skomolila moje meno. Ďakujem.
Bugár, Béla, podpredseda NR SR (2019-10-24):
Ďakujem. Otváram všeobecnú rozpravu a pýtam sa, či sa hlási do rozpravy niekto z prítomných poslancov. Končím možnosť sa prihlásiť do rozpravy. Pán poslanec Sopko, nech sa páči.
Pellegrini, Peter, predseda NR SR (2015-04-15):
Pán poslanec, ak dovolíte, hneď vám na to aj zareagujem. Čísla schôdzí sa prideľujú nie podľa toho, v ktorý dátum a čas sa konajú, ale v akom poradí boli zvolané. Táto schôdza, ktorá má číslo 49, bola zvolaná skôr ako schôdza, ktorú ste zvolali svojimi podpismi na vyslovenie nedôvery, preto táto schôdza nesie číslo 49 a tá, ktorá začala ráno, číslo 50. A budete vyzvaný do rozpravy vystúpiť podľa toho, na ktoré tlačivo ste sa podpísali, okrem čísla je tam vždy napísaný aj názov schôdze, takže, pán poslanec, určite ste si prečítali, do ktorej rozpravy sa prihlasujete. Pán poslanec Mikloško.
Sulík, Richard, predseda NR SR (2011-05-18):
Pán poslanec Kaník.
Remišová, Veronika, poslankyňa NR SR (2016-12-08):
Milé kolegyne, milí kolegovia, dovoľte mi zaželať vám v mene poslaneckého klubu Obyčajných ľudí príjemné sviatky a veľa oddychu a veľa dobrých nápadov do nového roku. Ďakujem vám veľmi pekne za spoluprácu. (Potlesk.)
Vaľová, Jana, poslankyňa NR SR (2021-05-11):
V poriadku. (Prerušenie vystúpenia predsedajúcim.)
Dostál, Ondrej, poslanec NR SR (2019-04-03):
Pán poslanec Poliačik, no samozrejme, že sú legitímne rôzne postupy ako sa dopracovať k tomu zoznamu kandidátov, ktorý ten-ktorý poslanec alebo ten-ktorý poslanecký klub alebo to-ktoré zoskupenie poslaneckých klubov nakoniec bude voliť za kandidátov na ústavných sudcov, len rozhodne, a to som chcel aj ja vo svojom vystúpení, na ktoré si reagoval, zdôrazniť, rozhodne nie je v poriadku povedať si, že stačí šesť, lebo veď potom pán prezident bude môcť vymenovať, vymenovať troch ústavných sudcov a už tam bude sedem. A to aj pani poslankyňa Žitňanská správne upozornila, že, že sedem je síce nadpolovičná väčšina, ale, ale de facto to neumožňuje rozhodovanie. No a pred malou chvíľou vyšla správa o tom, že koalícia ešte stále nie je dohodnutá, že medzi 12.00 a 14.00 hodinou bude koaličná rada, ktorá bude o tom rozhodovať. Teda neviem, kto z členov koaličnej rady sa zúčastnil zasadnutia ústavnoprávneho výboru a počúval všetkých uchádzačov a bude teda ich posudzovať na základe toho, čo tam predviedli, alebo to bude opäť len čisto politická dohoda. Títo šiesti by mohli byť nám blízki, tak ich zvolíme, viacerých nepotrebujeme, hoci možno by sa ich tam našlo viacej. A teraz nehovorím z nášho pohľadu alebo z môjho pohľadu, z hľadiska, čo ja považujem za kritériá pre, pre to byť dobrým ústavným sudcom, ale čo považujú koaliční poslanci, ktorí však boli tam viacerí, nielen členovia ústavnoprávneho výboru, to predpokladám sledovali. Zodpovedné je snažiť sa navoliť všetkých, ktorých považujeme za dobrých.
M. Číž, podpredseda NR SR: (2007-12-06):
(Hlasovanie.) Prítomných 135 poslancov, za návrhy 124 poslancov, zdržalo sa 11 poslancov. Konštatujem, že tieto návrhy sme schválili.
Vašečka, Richard, poslanec NR SR (2017-12-05):
Ďakujem veľmi pekne. Dve veci. Jedna vec. Igor, si podnikal, priebeh tvojho podnikania je známy, zarobil si, nie si 25 rokov v politike ako napríklad pán premiér, ale v podstate aj z veľkej časti Robert Kaliňák, ktorému dnes vyslovujeme nedôveru, to nezabudnem vždy pripomenúť, a nie si odkázaný na nič z tohto, nie si odkázaný na peniaze z politiky a zaplatil si viac daní možno, ako pán premiér zarobil na svojich platoch teda oficiálne. Druhá vec je, že na reakciách na teba vidieť, na toto vystúpenie, že neustále tu ide nejaká mašinéria, nejaký scenár, pripravené príspevky, ktoré sa snažia odviesť pozornosť... (Reakcie z pléna.) Prosím? Nemám náhodou ja slovo, páni? (Prerušenie vystúpenia predsedajúcim.)
L. Szigeti, poslanec: (2009-09-10):
Pán predseda, prosím, dajte hlasovať o tomto návrhu.
Pročko, Jozef, poslanec NR SR (2022-12-08):
Ďakujem pekne. Milé kolegyne, milí kolegovia, tento zákon podporím, aby prešiel do ďalšieho čítania s tým, že naozaj budem tam mať aj nejaké pripomienky aj pozmeňovák maličký, ale tento zákon je veľmi dôležitý pre zachovanie slobody, lebo kde začína tvoja sloboda, končí moja. Kde končí moja, začína tvoja sloboda. Všimnite si, kto tu dnes vrieska najviac tu v parlamente teraz. Kto sa tohto zákona najviac bojí? Všimnite si. Sami sa tak nazvali, sami sa tak nazvali. To, čo šíri Suja, Mazurek na svojich stránkach, to nie je sloboda slova, to je nenávisť. Pozrite si komentáre, ktoré sú pod ich statusmi, komentáre pod ich vecami. Pozrite sa, ako sa smejú. Včera ma Suja nazval bláznom, keď som sa nezasmial, ale nazval ma bláznom. Pozrite, čo robí celý čas s Mazurekom, smejú sa. Ja nepoviem, že sa smejú ako blázni, majú na to právo, ale toto sú oni. Boja sa, kto sa bojí? Extrémista, odsúdený extrémista, odsúdený extrémista, ktorý stál pri ľuďoch, ktorí hádzali kamene, ktorý vrieskal, ktorý dovolil, aby sa násilie prejavovalo na rodine. To je jedno, že to bola moslimská rodina, on tam stál a vrieskal a burcoval. Pozrite sa, kto sa bojí. Suja! Koho trénoval Suja? Trénoval ľudí, ktorí vraždili a zabíjali. On vedel koho trénuje. To nebolo také, že to bola náhoda, že on nevedel. Veď sám o sebe rozprával, že trénoval, že trénoval streľbu, že trénoval ľudí. Pozrite si stránky týchto ľudí. Áno, slobodu slova treba zachovať. Ale je to sloboda slova, keď ubližujú vašim rodinám? Keď extrémista burcuje proti vašim deťom? Keď Suja si dáva videá, v ktorých, v ktorých atakuje moju rodinu, toto je sloboda slova? Toto je sloboda slova? Oni sa boja, tohoto sa boja, ničoho iného. Všimnite si, normálny človek, ktorý píše normálne veci, ktorý zdieľa normálne veci, je to pravda. Vystúpenie Mazureka bola jedna čistá znôška jeho bludov. Ani jeden, ani jednu jedinú vec, on tu rozprával, že sme tvrdili, že deväťdesiat, že fakt, akcia je 99 %. No kto to tvrdil? On to tvrdí. A toto sú tie nezmysly a hoaxy. Všimnite si, celý čas sa smejú. Včera mi Suja povedal, že som blázon, keď som sa nezasmial. Pozrite, ako sa smejú. Čo sú oni? Sú to extrémisti a fašisti, ktorí sa boja toho, že tento zákon im zakáže šíriť ich klamstvá a ich nenávisť. To nie je pravda, že táto vláda šíri nenávisť. Tam sedia tí, ktorí šíria tú nenávisť. A akým spôsobom? Zoberú moje video spred dvadsiatich rokov, vystrihnú dve sekundy a píšu, že som psychopat, lebo som tam v tom videu spravil nejaký smiešny úškľabok. Ja som za to, aby každý jeden poslanec Národnej rady išiel na psychotesty. A som hlboko presvedčený, že 99 % z nich by tými psychotestami neprešlo. Nie psychotesty, ktoré by si kúpili... (Rečník sa obrátil na predsedajúceho.) Vy to sledujete? Môžete ich upozorniť, aby ma neprekrikovali? Môžte ich upozorniť? Tak ako ste včera ste, ako ste včera upozorňovali mňa... (Prerušenie vystúpenia predsedajúcim.)
Danko, Andrej, podpredseda NR SR (2023-11-15):
Pán poslanec Galko, pokračujeme v rozprave.
Glváč, Martin, podpredseda NR SR (2017-12-21):
Pán poslanec Tomáš.
Poliačik, Martin, poslanec NR SR (2016-04-28):
To je čisto technický vstup, pán podpredseda. Keďže tu boli pochybnosti o tom, či bol legitímne podaný pozmeňujúci návrh, tak ho podávam ešte raz, podpisov už je na ňom dosť. Vidím, že pani bývalá podpredsedníčka je stále pri sile a ostražitá, takže teraz už je na pozmeňujúcom návrhu podpisov šestnásť, tým pádom je úplne legitímny a platný. Takže prečítam ešte raz. Teraz už je to pozmeňujúci návrh poslancov Národnej rady Ondreja Dostála a Martina Poliačika k vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa mení a dopĺňajú niektoré zákony. Pozmeňujúci návrh č. 1 V čl. I sa v bode 2 § 4 ods. 3 dopĺňa druhá veta v znení: „Funkcia tretieho štátneho tajomníka podľa predchádzajúcej vety zaniká najneskôr dva mesiace po skončení predsedníctva Slovenskej republiky v Rade Európskej únie.“ Odôvodnenie už spomenul vo svojom príhovore pán poslanec Dostál. Pokiaľ viem, rokovací poriadok vyžaduje odôvodnenie nie v plnom znení, tak ako je na papieri, to znamená, že paragrafové znenie máme prečítané. Doplňujúci návrh č. 2 V čl. III sa dopĺňa nový bod č. 6, ktorý znie: „6. V § 49 sa dopĺňa nový ods. 7, ktorý znie: 7) Informačný monitorovací systém, Informačný systém pre riadenie, kontrolu a monitorovanie Európskeho poľnohospodárskeho fondu pre rozvoj vidieka na Informačný systém pre riadenie, kontrolu a monitorovanie operačného programu INTERACT sa členia na verejnú časť a neverejnú časť. Neverejnú časť informačných systémov podľa prvej vety tvoria osobné údaje fyzických osôb s výnimkou mena, priezviska a titulu fyzickej osoby. Informácie z verejnej časti informačných systémov podľa prvej vety sa zverejňujú spôsobom umožňujúcim hromadný prístup.“119) A poznámka pod čiarou č. 119 znie: „119)§ 4 ods. 2 zákona č. 211/2000 Z. z.“ Odôvodnenie rovnako povedal pán Dostál vo svojom príhovore, preto si myslím, že na zápise je, netreba ho opakovať, a týmto považujem tento pozmeňovák za podaný tak, ako má byť, a môžme ho dať, o ňom hlasovať ako o pozmeňujúcom návrhu pána poslanca Dostála. Nech sa páči.
Bugár, Béla, podpredseda NR SR (2016-09-21):
Ďakujem pekne. Dávam slovo teraz spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Galekovi. Nech sa páči.
Paška, Pavol, predseda NR SR (2012-10-18):
Hlasujeme o bodoch 1 a 2 zo spoločnej správy, odporúčanie je schváliť ich. (Hlasovanie.) 144 prítomných, 142 bolo za, 2 sa zdržali. Body 1 a 2 sme schválili.
Jurinová, Erika, podpredsedníčka NR SR (2013-05-24):
Poslanec Poliačik.